open-index/open-wikipedia-markdown huggingface dataset:
Λόρα Μπράνιγκαν

Η **Λόρα Μπράνιγκαν** (*Laura Ann Branigan*, 3 Ιουλίου 1952 - 26 Αυγούστου 2004) ήταν Αμερικανίδα τραγουδίστρια, αστέρι της ποπ, που μεσουράνησε στη δεκαετία του '80. Έκανε μεγάλη επιτυχία το 1982 με το τραγούδι «Gloria» με το οποίο παρέμεινε στην κορυφή του «Μπίλμπορντ» περισσότερο από 22 εβδομάδες. Ηταν επίσης τέσσερις φορές υποψήφια για το Βραβείο Γκράμι με τα τραγούδια: «Self Control», «How am i suppose to live without you», «Solitaire» κ.ά. Πέθανε ήσυχα ενώ κοιμόταν στο σπίτι της στο Λονγκ Άιλαντ. Οι γιατροί διέγνωσαν ότι η 52χρονη τραγουδίστρια πέθανε από εγκεφαλικό ανεύρυσμα.

## Δισκογραφία
### Albums
      
* Branigan Atlantic 1982
* Branigan 2 Atlantic 1983
* Self Control Atlantic 1984
* Hold Me  Atlantic 1985
* Touch Atlantic 1987
* Laura Branigan Atlantic 1990
* Over My Heart Atlantic 1993
* The Best of Branigan Atlantic 1995

### Singles
      
* Gloria 1982 #2
* Solitaire 1983 #7
* How Am I Supposed to Live Without You 1983 #12
* Self Control 1984 #4
* The Lucky One 1984 #20
* Ti Amo 1984 #55
* Spanish Eddie 1985 #40
* Shattered Glass 1987 #48
* The Power of Love 1988 #26
* Moonlight On Water 1990 #59

## Φιλμογραφία
### Ταινίες

* Flashdance Soundtrack, τραγούδια, Gloria, Imagination 1983
* Ghostbusters Soundtrack, τραγούδι, Hot Nights 1984
* Mugsy's Girls ηθοποιός, Monica 1985
* Backstage ηθοποιός, Kate Lawrence, τραγούδια, Helpless, Lonely Nights, I'm So Lost Without Your Love 1988

### Τηλέοραση
* CHiPs ερμηνεύτρια, τραγούδι, A Love Until The End of Time 1982
* CHiPs ηθοποιός, Sarah, τραγούδια, Gloria, Down Like A Rock 1983
* Soundtrack του Baywatch,  τραγούδι, I Believe 1994

## Βιντεοπαιχνίδια
* Grand Theft Auto: Vice City Featured καλλιτέχνιδα 2002
* Grand Theft Auto: Vice City Stories 2006

## Παραπομπές


Κατηγορία:Αμερικανοί τραγουδιστές
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Σαρλ Μπουαγιέ

Ο **Σαρλ Μπουαγιέ** (γαλλικά:*Charles Boyer*, 28 Αυγούστου 1899 – 26 Αυγούστου 1978) ήταν Γάλλος ηθοποιός του θεάτρου και του κινηματογράφου.

## Βιογραφία
Γεννήθηκε στο Φιζάκ του νομού Λοτ της Γαλλίας. Ξεκίνησε την καριέρα του στο θέατρο. Έζησε το μεγαλύτερο μέρος της ζωής του στις ΗΠΑ και οι περισσότερες ταινίες του γυρίστηκαν στο Χόλυγουντ. Είχε καθιερωθεί κυρίως στο ρόλο του ρομαντικού εραστή. Πρωταγωνίστησε σε πάνω από 80 ταινίες μεταξύ του 1920 και του 1976, μεταξύ των οποίων τις *Όλα και τον ουρανό ακόμα*, *Μαρία Βαλέφσκα*, *Οι τέσσερις ιππότες της αποκαλύψεως* κ.α.
[thumb|left|Το αστέρι του Σαρλ Μπουαγιέ στη [Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ για την προσφορά του στην τηλεόραση.]]

Αν και δεν πήρε ποτέ Όσκαρ, ωστόσο προτάθηκε 4 φορές στην καριέρα του για Όσκαρ Α' Ανδρικού Ρόλου, ενώ μία φορά προτάθηκε για Χρυσή Σφαίρα. Το 1960 απέκτησε 2 αστέρια στη Λεωφόρο της Δόξας στο Χόλυγουντ, ένα για την προσφορά του στον κινηματογράφο και ένα για την προσφορά του στην τηλεόραση, αμφότερα στον αριθμό 6300 της Λεωφόρου.

Αυτοκτόνησε το 1978 στο Φοίνιξ της Αριζόνας, λαμβάνοντας υπερβολική δόση χαπιών, δύο ημέρες μετά τον θάνατο της συζύγου του, Πατ Πάτερσον, Βρετανίδας ηθοποιού, από καρκίνο. Ενταφιάστηκε δίπλα στη σύζυγό του και το γιο του Michael Charles Boyer (1943 - 1965), ο οποίος είχε αυτοκτονήσει με ρεβόλβερ, ενώ έπαιζε ρώσικη ρουλέτα, επειδή η μνηστή του διέλυσε τον αρραβώνα τους.

Τιμήθηκε με τον τίτλο του Ιππότη του Γαλλικού Τάγματος της Τιμής.

## Φιλμογραφία
* *Ραγισμένες Καρδιές (Break of Hearts)* (1935)
* *Μαρία Βαλέφσκα (Conquest)* (1937)
* *[[Πληγωμένος Αετός]] (Algiers)* (1938)
* *[[Ο πόνος της αγάπης]] (Love Affair)* (1939)
* *[[Όλα, και τον ουρανό ακόμα!]] (All This and Heaven Too)* (1940)
* *Αύριο δε θα Ξημερώσει (Hold Back the Dawn)* (1941)
* *Πεθαίνω από Αγάπη (The Constant Nymph)* (1943)
* *[[Εφιάλτης (ταινία 1944)|Εφιάλτης]] (Gaslight)* (1944)
* *[[Τολμηρός εραστής]] (Cluny Brown)* (1946)
* *Η Αψίδα του Θριάμβου (Arch of Triumph)* (1948)
* *[[Η άγνωστη κυρία]] (Madame de...)* (1953)΄
* *[[Ο γύρος του κόσμου σε 80 μέρες (ταινία 1956)|Ο Γύρος του Κόσμου σε 80 Ημέρες]] (Around the World in 80 Days)* (1956)
* *Fanny* (1961)
* *[[Πώς να Κλέψετε 1.000.000 Δολάρια]] (How to Steal a Million)* (1966)*
* *Τζέιμς Μποντ 007: Καζινό Ρουαγιάλ (Casino Royale)* (1967)
* *Ξυπόλυτοι στο πάρκο (Barefoot in the Park)* (1967)
* *A Matter of Time'' (1976) τελευταίος ρόλος

## Παραπομπές

## Βιβλιογραφία
* 
* 

## Εξωτερικοί σύνδεσμοι
* 
* Sur le site Quercy.net À propos de Charles Boyer et de Figeac.
* Photographs and literature

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου
Κατηγορία:Γάλλοι ηθοποιοί τηλεόρασης
Κατηγορία:Γάλλοι ηθοποιοί βωβών ταινιών
Χιφικεπούνιε Ποχάμπα

Ο **Χιφικεπούνιε Λουκάς Ποχάμπα** (*Hifikepunye Lucas Pohamba*, 1936-) είναι πολιτικός από τη Ναμίμπια. Κέρδισε τις προεδρικές εκλογές που διεξήχθησαν το 2004 στην αφρικανική χώρα και ορκίστηκε δεύτερος πρόεδρος της χώρας στις 21 Μαρτίου του 2005. Είναι επίσης ηγέτης του κόμματος SWAPO από τον Νοέμβριο του 2007. Στις εκλογές που διενεργήθηκαν τον Νοέμβριο του 2009 επανεξελέγη πρόεδρος με ποσοστό άνω του 76% των ψήφων. Παρέμεινε πρόεδρος ως τις 21 Μαρτίου 2015, οπότε τον διαδέχθηκε ο Χάγκε Γκέινγκομπ. Το 2014 του απονεμήθηκε το βραβείο Μο Ιμπραχίμ.

## Βιογραφία
### Πρώτα χρόνια και πολιτικός ακτιβισμός
Γεννήθηκε στις 18 Αυγούστου του 1936. Μορφώθηκε σε σχολείο ιεραποστόλων της Αγγλικανικής Εκκλησίας. Σε ηλικία 25 ετών έγινε ιδρυτικό μέλος του SWAPO το 1960. Για την πολιτική του δραστηριότητα συνελήφθη και μεταφέρθηκε στη Νότια Ροδεσία, από όπου απελάθηκε λίγο αργότερα. Εξέτισε φυλάκιση 4 μηνών στη Ναμίμπια.. Το 1964 μετέβη στη Λουσάκα και ίδρυσε το εκεί γραφείο του SWAPO και ήταν αντιπρόσωπος του SWAPO σε όλη την Αφρική παρότι σπούδαζε Πολιτικές Επιστήμες τη δεκαετία του 1980 στη Σοβιετική Ένωση.. 

### Πολιτική καριέρα
Το 1989 ηγήθηκε της προεκλογικής εκστρατείας του SWAPO  και ήταν μέλος της Συντακτικής Εθνοσυνέλευσης, από το 1989 ως τον Μάρτιο του 1990. Το 1990 η χώρα του έγινε ανεξάρτητη και ο ίδιος εξελέγη μέλος της Εθνοσυνέλευσης. Υπηρέτησε ως υπουργός Εσωτερικών από τον Μάρτιο του 1990 ως το 1995, υπουργός Αλιείας και Θαλασσίων Πόρων από το 1995 ως το 1997, και υπουργός άνευ Χαρτοφυλακίου από το 1997 ως τον Μάρτιο του 2000. Εξελέγη γενικός γραμματέας του SWAPO το 1997 και αντιπρόεδρος του κόμματος το 2002.Διορίστηκε υπουργός Εδαφών το 2001, και στο αξίωμα αυτό παρέμεινε μέχρι την εκλογή του στην προεδρία το 2005. Ως υπουργός εδαφών προχώρησε σε αναδασμό της γης των λευκών προς όφελος των φτωχών μαύρων.
### Πρόεδρος
Τον Μάιο του 2004 με 341 ψήφους υπέρ έναντι 167 για τον Χίντιπο Χαμουτένια, ο Ποχάμπα έλαβε το χρίσμα από το κόμμα του για τη διεκδίκηση της προεδρίας . Μέσω του κόμματος SWAPO (Λαϊκή Οργάνωση της Νοτιοδυτικής Αφρικής), αναδείχθηκε νικητής των προεδρικών εκλογών της 15 Νοεμβρίου - 16 Νοεμβρίου 2004 με 76,44% των ψήφων . Υποστηρίχτηκε από τον προκάτοχό του, Σαμ Νουγιόμα.  Η νίκη του χαρακτηρίστηκε "σαρωτική", αλλά η αντιπολίτευση διέκρινε λάθη. 

Ανέλαβε καθήκοντα στις 21 Μαρτίου του 2005 Στις 29 Νοεμβρίου του 2007, μετά την παραίτηση του Νουγιόμα από την προεδρία του κόμματος, ο Ποχάμπα εξελέγη πρόεδρος του SWAPO από το συνέδριο του κόμματος, χωρίς να χρειαστεί καταμέτρηση των ψήφων, αφού ήταν και ο μοναδικός υποψήφιος. Το Κογκρέσο επέλεξε τον Ποχάμπα επίσης ως μοναδικό υποψήφιο του κόμματος για τις προεδρικές εκλογές του 2009.

Ο Ποχάμπα κέρδισε και τις προεδρικές εκλογές του 2009 με 611.241 ψήφους (76,42%) έναντι 88.640 ψήφους και ποσοστό 11,08% για τον κυριότερο αντίπαλό του, Χιντίπο Χαμουτένια.

## Παραπομπές


Κατηγορία:Πρόεδροι της Ναμίμπιας
Ράλλης Αγγελίδης

Ο **Ράλλης Αγγελίδης** (Οδησσός, 1902 - Πάτμος, 1974) ήταν Έλληνας ηθοποιός, ο οποίος έπαιξε σε μικρούς ρόλους στον ελληνικό κινηματογράφο.

## Βιογραφικά στοιχεία
Γεννήθηκε το 1902 στην Οδησσό και είχε ρίζες από τη Ρωσία. Συνεργάστηκε με διάφορους θιάσους, αναλαμβάνοντας χαρακτηριστικούς κωμικούς ρόλους. Μετά τα μέσα της δεκαετίας του 1920, έπαιξε μεταξύ άλλων σε οπερέτες και επιθεωρήσεις. Ήρθε οικογενειακώς στην Αθήνα τη δεκαετία του '40 και μετά το 1944 συνεργάστηκε μόνιμα με το θέατρο Ακροπόλ. Πήρε μέρος σε 59 κινηματογραφικές ταινίες και η πρώτη του εμφάνιση ήταν το 1939 στην ταινία *Νύχτα χωρίς ξημέρωμα* και η τελευταία του εμφάνιση ήταν το 1966.

Εκεί που ξεχώρισε ήταν στις ταινίες *[[Πολυτεχνίτης και ερημοσπίτης]]*, *[[Ο μεθύστακας]], [[Η θεία απ' το Σικάγο]], [[Ο θησαυρός του μακαρίτη]].*

Η κατοικία του ήταν στην Κηφισιά, ενώ είχε φιλικές σχέσεις με τη Γεωργία Βασιλειάδου και τη Ρένα Ντορ. Στην προσωπική του ζωή δεν παντρεύτηκε ποτέ, είχε όμως ανίψια και μια αδερφή που έμεναν στην Πάτμο.

Τα τελευταία χρόνια αντιμετώπισε κινητικά προβλήματα εξαιτίας του σακχάρου που είχε. Το 1972 τελικά υπέστη ακρωτηριασμό των κάτω άκρων και το 1973 πούλησε το σπίτι του στην Κηφισιά για να πάει κοντά στη αδελφή του στην Πάτμο. Ένα χρόνο αργότερα το καλοκαίρι του 1974 έφυγε από τη ζωή και ετάφη στην Πάτμο.

## Φιλμογραφία

## Θέατρο
* *Τριαντάφυλλα για σας* (1961)

## Σημειώσεις


## Παραπομπές


## Εξωτερικοί σύνδεσμοι
* Φιλμογραφία του ηθοποιού  στο 90lepta.com
*

Κατηγορία:Έλληνες ηθοποιοί κινηματογράφου
Άκης Ζήκος

Ο **Ανδρέας Βασίλειος (Άκης) Ζήκος** (Αθήνα, 1 Ιουνίου 1974) είναι Έλληνας διεθνής παλαίμαχος ποδοσφαιριστής, ο οποίος αγωνιζόταν στο χώρο του κέντρου κυρίως με ανασταλτικά καθήκοντα.

## Καριέρα ποδοσφαιριστή
### Σε συλλογικό επίπεδο
#### Skoda Ξάνθη
Προερχόμενος από τον ΑΣ Παπάγου, ξεκίνησε την καριέρα του στην Α΄ Εθνική αγωνιζόμενος στην Skoda Ξάνθη το 1993.

#### ΑΕΚ (1998-2002)
Το 1998 πήρε μεταγραφή στην ΑΕΚ, με την οποία αγωνίστηκε 99 φορές σε 5 περιόδους (1998-2002) και κατέκτησε 2 κύπελλα Ελλάδας το 2000 και το 2002.

#### Μονακό
Το καλοκαίρι του 2002 πήγε στη Γαλλία και υπέγραψε συμβόλαιο 3 ετών με τη Μονακό. Την πρώτη χρονιά η παρουσία του εκεί τερματίστηκε πρόωρα μετά τον τραυματισμό του στο γόνατο, τον Φεβρουάριο του 2003, πανηγύρισε ωστόσο την κατάκτηση του γαλλικού Λιγκ Καπ. Μετά το χειρουργείο και το διάστημα αποθεραπείας που ακολούθησε, επανήλθε στην ενεργό δράση την περίοδο 2003-04, κατά τη διάρκεια της οποίας έγινε ο πρώτος Έλληνας ποδοσφαιριστής που συμμετείχε σε τελικό Champions League (με τη Μονακό), στην ήττα της ομάδας του από την Πόρτο με 0-3.

#### ΑΕΚ (2006-2008)
Ο Ζήκος επέστρεψε στην Ελλάδα τον Αύγουστο του 2006 υπογράφοντας συμβόλαιο διάρκειας δυο ετών με την ΑΕΚ. Οι δηλώσεις του κατά της διαιτησίας έπειτα από το ντέρμπι με τον Ολυμπιακό στις 16 Δεκεμβρίου του 2007 στο γήπεδο Καραϊσκάκη προκάλεσαν θύελλα αντιδράσεων και συζητήσεων και οδήγησαν στην ποινή τριών αγωνιστικών. Ο τελευταίος αγώνας της καριέρας του ήταν στις 20 Απριλίου 2008 εναντίον του Αστέρα Τρίπολης όπου αποθεώθηκε από τους 45.000 οπαδούς της ΑΕΚ μέσα στο ΟΑΚΑ.

### Διεθνής καριέρα
Με την Εθνική Ελλάδας έχει αγωνιστεί 18 φορές συνολικά, από το 1996 μέχρι το 2001, χωρίς να πετύχει κάποιο γκολ.

## Καριέρα τεχνικού διευθυντή
Το καλοκαίρι του 2013 ανακοινώθηκε η πρόσληψή του ως τεχνικός διευθυντής των ακαδημιών (τμημάτων υποδομής) της ΑΕΚ, θέση από την οποία αποχώρησε τον Αύγουστο του 2015.

## Παραπομπές


## Εξωτερικοί σύνδεσμοι
*Η καριέρα του Άκη Ζήκου στο national-football-teams
*Το προφίλ του Άκη Ζήκου στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Νέλσον Οντούμπερ

Ο **Νέλσον Οντούμπερ** (*Nelson Orlando Oduber*, 7 Φεβρουαρίου 1947) είναι πολιτικός από την Αρούμπα, ο οποίος χρημάτισε δύο φορές πρωθυπουργός.

## Προφίλ
Γεννήθηκε στις 7 Φεβρουαρίου του 1947. Είναι μέλος του *Movimiento Electoral di Pueblo* (Εκλογικό Λαΐκό Κίνημα, ΜΕΡ). Ήταν Πρωθυπουργός την περίοδο 1989 - 1994  και επέστρεψε στην πρωθυπουργία στις 30 Οκτωβρίου 2001, μετά τη νίκη του κόμματός του στις εκλογές. Το Σεπτέμβριο του 2005 κέρδισε ξανά τις εκλογές με 43% των ψήφων. 

### Εκλογική ήττα 2009
Στις επόμενες εκλογές, που διενεργήθησαν στις 25 Σεπτεμβρίου 2009, ο Οντούμπερ ηττήθηκε.  Το AVP με αρχηγό τον  Μάικ Έμαν, έλαβε 48% των ψήφων και 12 έδρες στο κοινοβούλιο, με το MEP να ακολουθεί με 36% και 8 έδρες. Μία έδρα κατέλαβε το Κόμμα Αληθινή Δημοκρατία. Για πρώτη φορά έπειτα από οκτώ χρόνια απώλεσε την πλειοψηφία του κοινοβουλίου ο  Οντούμπερ. Ο Οντούμπερ απέδωσε την ήττα του σε ολλανδική παρέμβαση, καθώς διατάχθηκε έρευνα για υποθέσεις διαφθοράς στην Αρούμπα. Τον διαδέχθηκε στην πρωθυπουργία ο Μάικ Έμαν.

## Εξωτερικοί σύνδεσμοι
* http://www.thedailyherald.com/news/daily/l197/pok197.html - άρθρο στην εφημερίδα "Daily Herald"

## Παραπομπές


Κατηγορία:Πολιτικοί της Αρούμπας
TB

Η συντομογραφία λατινικών και ελληνικών χαρακτήρων **TB** μπορεί να αναφέρεται:

*Στο χημικό στοιχείο  Τέρβιο ως **Tb**:
*Στο TB, Terabyte, μονάδα μέτρησης πληροφορίας
*Στο Tb, Terabit, μονάδα μέτρησης πληροφορίας
*Στη Φυματίωση

## Στην ελληνική γλώσσα
*Ως ΤΒ΄ ή **τβ΄** στον αριθμό 302, στο ελληνικό σύστημα αρίθμησης.
Άμεση ξένη επένδυση

**Άμεση Ξένη Επένδυση** (*Foreign Direct Investment*) ονομάζεται η μακροπρόθεσμη επένδυση σε επιχείρηση της εγχώριας αγοράς από επενδυτή (φυσικό ή νομικό πρόσωπο) του οποίου η έδρα βρίσκεται στην αγορά ξένης χώρας. Η επένδυση γίνεται με πρωταρχικό στόχο την δυνατότητα ελέγχου στο management της εγχώριας επιχείρησης, από αυτή που πραγματοποιεί την επένδυση. Για να επιτευχτεί αυτό είναι αναγκαία η διακράτηση ποσοστού ίσο με το 10% του μετοχικού κεφαλαίου. Η εταιρεία που αναλαμβάνει την επένδυση ουσιαστικά αποκτά θυγατρική εταιρεία. 
* Νέα επένδυση (greenfield investment)
* Συγχώνευση και εξαγορά (mergers and acquisitions)

Κατηγορία:Επενδύσεις
Yb

Η συντομογραφία **Yb** μπορεί να αναφέρεται:
* Yb: Υττέρβιο
* YB: Yottabyte
Μπαβ

Στην ιρλανδική μυθολογία, η **Μπαβ** (ιρλ. *Badb*, /baðβ/ "κοράκι") είναι πολεμική θεότητα που έπαιρνε τη μορφή κορακιού. Είναι κόρη της Έρνμας κι αποτελεί τριαδική θεότητα μαζί με τις αδερφές της, τη Μάχα και τη Μόριγκαν, αν και πάρα πολύ συχνά ταυτίζεται με την ίδια τη Μόριγκαν. Είχε κρίσιμο ρόλο στη μάχη εναντίον των Φομόριαν.

## Η προφητεία

Στη Δεύτερη Μάχη της Μόι Τούραχ (**Magh Tuiredh**), όπου οι Τουάθα ντε Ντανάν νίκησαν τους Φομόριαν, η Μπαβ (ή Μόριγκαν) λέγεται ότι απήγγειλε την εξής προφητεία για το τέλος του κόσμου:

:*"Summer without flowers,
:*kine without milk,
:*women without modesty,
:*men without valour;
:*captives without a king,
:*woods without mast,
:''sea without produce." (Ó Cuív 37)

## Πηγές
* Brian Ó Cuív. Irish Sagas. Ed. Myles Dillon. Cork: Mercier, 1968.

Κατηγορία:Κελτική μυθολογία
Κατηγορία:Θεότητες του πολέμου
Σέντα

Το *Σέντα* μπορεί να αναφέρεται στα εξής:

*Σέντα (Λιθουανία), (λιθ. *Seda*) κωμόπολη
*Σέντα (Σερβία) (σερβ. *Сента*) πόλη
*Σέντα (Λεττονία) (λεττ. *Seda*) χωριό
*Στον αστεροειδή 550 Σέντα
Σέντα (Σερβία)

Η **Σέντα**, ή **Ζέντα**, (σερβ.: *Сента/Senta*, ουγγρ. *Zenta*) είναι σπουδαία ιστορική πόλη της βόρειας Σερβίας. Βρίσκεται παρά τον ποταμό Τάις στην περιοχή (επαρχία) της Βοϊβοντίνας. Μέχρι το 1919 ανήκε στην Ουγγαρία. Το 1950 αριθμούσε 32.000 κατοίκους και αποτελούσε κέντρο εμπορίου αγροτικών προϊόντων. Στην απογραφή του 2002 η πόλη αριθμούσε 25.619 κατοίκους.
Η Ζέντα είναι πατρίδα πολλών διακεκριμένων προσωπικοτήτων Σέρβων και Ούγγρων. 

Η πόλη αναφέρεται για πρώτη φορά το 1216 με το όνομα *Σιντάρεφ* (Szintarev) και το 1526 καταστράφηκε από τους Οθωμανούς.
Παρά την πόλη αυτή συνάφθηκε ή περισπούδαστη Μάχη της Ζέντας (11 Σεπτεμβρίου 1697), κατά τον Αυστρο-Τουρκικό Πόλεμο ή ορθότερα Αυστρο-Οθωμανικό πόλεμο που διήρκεσε 16 χρόνια. Στην ιστορική εκείνη μάχη η Οθωμανική Αυτοκρατορία  υπέστη μεγάλη καταστροφή συνέπεια της οποίας ακολούθησε η υπογραφή της Συνθήκης του Κάρλοβιτς με τον εδαφικό περιορισμό της στo χώρο της Βαλκανικής και τη λήξη του πολέμου. 
 
## Εξωτερικοί σύνδεσμοι
* 

Κατηγορία:Πόλεις της Σερβίας
Γέφυρα (πλοίου)

[thumb|260px|right|Μέρη του πλοίου (γενικό σχέδιο) 8:[Μεσόστεγο ή **Γέφυρα πλοίου**]]
Επικράτησε έτσι να λέγεται στα πλοία η υπερυψωμένη κατασκευή από την οποία και πραγματοποιείται η διακυβέρνηση του πλοίου. Αυτή μπορεί να είναι στο πρόστεγο (κοντά στη πλώρη) ή στο μεσόστεγο (στη μέση) ή τέλος στο επίστεγο (κοντά στη πρύμη) όπως στα δεξαμενόπλοια.

Στα ιστιοφόρα πλοία η θέση αυτή κατασκευαστικά ανταποκρινόταν στην ονομασία της ως γέφυρα από τη μια πλευρά του πλοίου στην άλλη κατά το εγκάρσιο όπου και υπήρχε το τεράστιο τιμόνι (οίακας). Από τις αρχές όμως του προηγούμενου αιώνα ο όγκος της γέφυρας άρχιζε ν΄ αυξάνει τόσο στα πολεμικά πλοία όσο και στα εμπορικά έτσι ώστε σήμερα ν΄ αποτελεί μια μεγάλη ενιαία πολυώροφη υπερκατασκευή που μόνο γέφυρα δεν είναι. Από τον Α' Παγκόσμιο Πόλεμο στα Θωρηκτά και και τα Καταδρομικά η γέφυρα αποτελούσε ήδη ένα ορθογώνιο συμπαγές κατασκεύασμα στον υπερκείμενο των εσωτερικών διαμερισμάτων χώρο, εξυπηρετώντας όχι μόνο τις ανάγκες ναυσιπλοΐας αλλά και ανάγκες υποτύπωσης, λειτουργώντας ως γραφείο σημάτων (σηματωρείο) αλλά και ως το "εχυρόν" όπου πανω από αυτό ήταν η "ανοικτή γέφυρα" (σήμερα καλούμενη "κόντρα γέφυρα") όπου ο πύργος κατεύθυνσης του βαρέος πυροβολικού των πλοίων αυτών.

Σήμερα ο χώρος **γέφυρα** προσδιορίζει αφενός τη μεγάλη αυτή υπερκατασκευή με αίθουσες εστιατορίων, θαλάμους αξιωματικών, αίθουσες ψυχαγωγίας κλπ και αφετέρου τον καθεαυτό χώρο διακυβέρνησης του πλοίου εντός του οποίου φέρονται πλείστα ναυτιλιακά όργανα.

Κατηγορία:Πλοίο
ΕΚΤ

Το ΕΚΤ μπορεί να αναφέρεται σε κάποιο από τα παρακάτω.

*Εθνικό Κέντρο Τεκμηρίωσης
*Ευρωπαϊκή Κεντρική Τράπεζα
*Ευρωπαϊκό Κοινωνικό Ταμείο
Βρυσοχώρι Ιωαννίνων

Το **Βρυσοχώρι** είναι ορεινό βλαχόφωνο χωριό στην Ήπειρο και την Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Βρυσοχώρι βρίσκεται σε δασωμένη περιοχή που σήμερα αποτελεί μέρος του Εθνικού Πάρκου της Βόρειας Πίνδου και είναι κτισμένο στη βορειοανατολική πλαγιά του όρους Τύρφη σε υψόμετρο 940 μέτρα. Νοτιοδυτικά υψώνονται οι κορυφές της Τσούκα-Ρόσιας και της Γκαμήλας, ενώ σε απόσταση λίγων χιλιομέτρων από το χωριό και προς τα βόρεια κυλά ο Αώος ποταμός.

Ο οικισμός αναφέρεται για πρώτη φορά σε χρυσόβουλο του Ανδρόνικου Β΄ το 1295 με την βλάχικη ονομασία *Λιασινίτσα*. Επεκράτησε όμως η εξελληνισμένη ονομασία *Λεσινίτσα*, ενώ Βρυσοχώρι ονομάστηκε το 1927 με ΦΕΚ.

Απέχει από τα Ιωάννινα περίπου 75 χιλιόμετρα Β.-ΒΑ. και 48 χιλιόμετρα ΒΑ. από τους Ασπραγγέλους (έδρα του δήμου). Εύκολη είναι η πρόσβαση και από τα Γρεβενά, καθώς λίγα χιλιόμετρα χωματόδρομου, καλής όμως βατότητας, συνδέουν το Βρυσοχώρι με τον ασφαλτοστρωμένο οδικό άξονα που οδηγεί από το χιονοδρομικό της Βασιλίτσας προς τα χωριά της Λάκκας, του Αώου και την Κόνιτσα.

Από τις αρχές του 18ου και το 19ο αιώνα το χωριό παρουσίασε μεγάλη ανάπτυξη και οικονομική ακμή που συνεχίστηκε ως και τις αρχές του 20ου αιώνα και αριθμούσε σταθερά πάνω από 1.600 κατοίκους, που σε ορισμένες χρονικές περιόδους έφτασαν και τους 1.800.

Ξεκίνησε τότε ένα μεταναστευτικό ρεύμα με προορισμό μέρη περισσότερο εύφορα και φιλόξενα, όπως την Κωνσταντινούπολη, την Ανατολική Θράκη κλπ. και οι Βρυσοχωρίτες ασχολήθηκαν κατά κύριο λόγο με το εμπόριο και τις επιχειρήσεις. Με χρήματα που έστελναν και την προσωπική εργασία των κατοίκων, κτίστηκαν και συντηρήθηκαν εκκλησίες και πέτρινα γεφύρια, στρώθηκαν καλντερίμια, λειτούργησαν σχολεία και έγιναν πολλά κοινωφελή έργα.

Το 1940 το Βρυσοχώρι είχε μεταβληθεί σε νευραλγικό κέντρο των ελληνικών δυνάμεων που μάχονταν κατά των Ιταλών και οι γυναίκες του χωριού φορτώνονταν πυρομαχικά για να τα μεταφέρουν σε απόκρημνες χαράδρες και βουνοκορφές. Τα γεγονότα εκείνης της δεκαετίας έπληξαν το Βρυσοχώρι και το χωριό κινδύνευσε με ολοκληρωτική καταστροφή.

Στο Βρυσοχώρι εδρεύει και ο Μορφωτικός και Ορειβατικός Σύλλογος Βρυσοχωρίου, ενώ από το Βρυσοχώρι έχουν/είχαν την καταγωγή τους ο ηθοποιός/σκηνοθέτης Τζον Κασσαβέτης, ο υποψήφιος Πρόεδρος των Ηνωμένων Πολιτειών το 1988 Μάικλ Δουκάκης και η πρώτη Ελληνίδα που αποφοίτησε από Αμερικανικό Πανεπιστήμιο, Ευτέρπη Μπούκη-Δουκάκη.

## Διοικητικά - πληθυσμιακά στοιχεία
Ως οικισμός αναφέρεται με την παλιά ονομασία του *Λεσινίτσα*, μετά την απελευθέρωση των Ιωαννίνων, το 1919 στο ΦΕΚ 184Α - 19/08/1919 να ορίζεται έδρα της τότε κοινότητας Λεσινίτσης. Μετονομάστηκε σε  Βρυσοχώρι το 1927 με το ΦΕΚ 76Α - 02/05/1927. Σύμφωνα με το πρόγραμμα ''Καλλικράτης'' αποτελεί την κοινότητα Βρυσοχωρίου που ανήκει στη δημοτική ενότητα Τύμφης του Δήμου Ζαγορίου και σύμφωνα με την απογραφή 2011 έχει πληθυσμό 90 κατοίκους.

### Απογραφές πραγματικού πληθυσμού (''de facto)''

## Εξωτερικοί σύνδεσμοι
*Μορφωτικός και Ορειβατικός Σύλλογος Βρυσοχωρίου
*Eικονική περιήγηση 360° στο Βρυσοχώρι

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Τύμφης
Κατηγορία:Δήμος Ζαγορίου
Ζαγκάρε

Η **Ζαγκάρε** (λιθουανικά *Žagarė* ) είναι κωμόπολη της Λιθουανίας. Έχει πληθυσμό 2.028 κατοίκους. Βρίσκεται στα βόρεια της χώρας, κοντά στα σύνορα με τη Λετονία. 

Το όνομα της πόλης είναι επίσης γνωστό στη χώρα από το ομώνυμο περίφημο λικέρ τοπικού κερασιού.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Ντάγδα

Στην ιρλανδική μυθολογία, ο **Ντάγδα** είναι ο θεός της γης και κύριος της ζωής και του θανάτου. Ο Ντάγδα είναι ένας από τους πιο επιφανείς θεούς και αρχηγός των Τουάθα ντε Ντανάν. Έχει πολλές γνώσεις στη μαγεία, είναι ένας ατρόμητος πολεμιστής και ικανότατος τεχνίτης. Είναι γιος της θεάς Ντάνου και πατέρας της θεάς Μπρίγκιντ και του θεού Άνγκους. Γυναίκα του είναι η Μόρριγαν, με την οποία ζευγαρώνει την πρώτη μέρα του χρόνου.Ο Ντάγδα καθώς και οι θεότητες του πολέμου και της καταστροφής Μόρριγκαν,Μπαβ συνδέονταν με το εορτασμό του Σόουιν. Η κατοικία του βρισκόταν σε έναν λόφο κοντά στο ποταμό Μποίν,ο ποταμός θεοποιήθηκε αναδείχθηκε σε γυναίκα του Ντάγδα.

Ο Ντάγδα λέγεται ότι έχει υπερφυσικές δυνάμεις και όρεξη. Έχει στην κατοχή του ένα καζάνι (Cauldron) με απεριόριστη ποσότητα φαγητού, μια μαγική άρπα, με την οποία καλεί τις εποχές, κι ένα τεράστιο ρόπαλο, με τη μια άκρη του οποίου μπορεί να σκοτώσει εννιά ανθρώπους, αλλά με την άλλη άκρη μπορεί να τους επαναφέρει στη ζωή. 
Διέθετε επίσης δυο γουρούνια, απ' τα οποία το ένα μεγάλωνε, ενώ το άλλο ψηνόταν συνεχώς, καθώς και δέντρα πάντοτε γεμάτα με φρούτα.

Μια από τις προσωνυμίες του είναι **Eochaid Ollathir**, που σημαίνει *Πατέρας των Πάντων*. Ταυτίζεται συνήθως με τον ουαλικό θεό **Gwydion** και το γαλατικό θεό **Sucellos**. 

## Πηγές
*Encyclopedia Mythica
*Мифы Народов Мира,Энциклопедия 2 (1992),второе издание.

Κατηγορία:Κελτική μυθολογία
Κατηγορία:Θεότητες της γνώσης
Κατηγορία:Θεότητες του χρόνου και της μοίρας
Αλίτους

Η **Αλίτους** (λιθουανικά: *Alytus* ) είναι η 6η μεγαλύτερη πόλη της Λιθουανίας. Έχει πληθυσμό 69.859 κατοίκους (2005). Βρίσκεται στα νότια της Λιθουανίας και αναγνωρίστηκε επίσημα πόλη στις 15 Ιουνίου 1581. Στην Αλίτους κάθε χρόνο διεξάγεται το φεστιβάλ της πόλης, ενώ έχει 40 εκπαιδευτικά ιδρύματα και κολέγιο. Η οικονομία της στηρίζεται στις κλωστοϋφαντουργίες, τη βιομηχανία ξυλείας και τις βιοτεχνίες κατασκευής επίπλων. 

Η ονομασία Αλίτους αναφέρεται για πρώτη φορά το 1377 σχετικά με ένα ξύλινο οχυρό που κατασκευάστηκε εκεί. Η περιοχή πέρασε στη δικαιοδοσία πολλών ηγεμόνων και το 1581 αναγνωρίστηκε πόλη με 1.000 περίπου κατοίκους. Από τότε η πόλη γνώρισε άνθηση, το πρώτο σχολείο ιδρύθηκε το 1595 ενώ η παρουσία της καθολικής εκκλησίας ανάγεται στο 1524. Τον 17ο και 18ο αιώνα η οικονομική ανάπτυξη διακόπηκε από πολέμους αλλα και από επιδημία πανούκλας.

## Ιστορία
Η Αλίτους έχει περάσει υπό την κατοχή των Πολωνών, ενώ το 1795 χωρίστηκε στα δύο ανάμεσα σε Πρωσία και Ρωσία με σύνορο τον ποταμό Νεμούνας (*Nemunas*) που διασχίζει την πόλη. Στις αρχές του 20ου αιώνα περνάει στη δικαιοδοσία της Λιθουανίας. Το 1919 στην περιοχή γίνεται μεγάλη μάχη μεταξύ του κόκκινου στρατού και 1ου συντάγματος των Λευκών και Γερμανών εθελοντών με νικητές τους δεύτερους. Το 1940 περνάει στη Σοβιετική κατοχή μαζί με όλη τη Λιθουανία, και στον Β΄παγκόσμιο πόλεμο η πόλη σχεδόν ισοπεδώθηκε από τα Γερμανικά στρατεύματα.

## Αθλητισμός
### Στίβος
Η Αλίτους έχει φιλοξενήσει τις παρακάτω διοργανώσεις:
* Βαλτικοί Αγώνες Αγωνισμάτων Ρίψεων (2): 2013, 2016

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Πόλεις της Λιθουανίας
Κερνούνος

Για τους Κέλτες, ο **Κερνούνος** (λατ. Cernunnos) είναι το θεοποιημένο πνεύμα των αρσενικών ζώων με κέρατα, ιδιαίτερα των ελαφιών, καθώς και θεός της φύσης που έχει σχέση με την αναπαραγωγή και τη γονιμότητα. Σαν "Κερασφόρος Θεός", ο Κερνούνος αποτελεί μια από πολλές παρόμοιες θεότητες αρχαίων πολιτισμών. Γεννιέται στο χειμερινό ηλιοστάσιο, παντρεύεται τη θεά στη γιορτή του Μπελτέιν και πεθαίνει στο θερινό ηλιοστάσιο. Εναλλάσσεται με τη θεά της σελήνης στην εξουσία της ζωής και του θανάτου, διαωνίζοντας τον κύκλο του θανάτου, της αναγέννησης και της μετενσάρκωσης.Θεωρείται οτι ήταν ο βασιλιάς του Κάτω Κόσμου.

## Ρίζες
Από αρχαίες επιγραφές και απεικονίσεις που έχουν ανακαλυφθεί, ο Κερνούνος λατρευόταν στη Γαλατία, στη Βόρεια Ιταλία (*Gallia Cisalpina*) και στις νότιες ακτές της Βρετανίας. 

Παρόμοιες θεότητες με τον Κερνούνο υπάρχουν και σε μη κελτικούς πολιτισμούς, όπως ο Πάνας στην Ελληνική μυθολογία, ο Μινώταυρος στο Μινωικό πολιτισμός κι ο Πασουπάτι των Ινδών, άρχοντας των ζώων. Όλοι τους είναι αρσενικές κερασφόρες θεότητες που έχουν σχέση με τα ζώα και το αρχέγονο ένστικτο της άγριας φύσης. 

## Απεικονίσεις
Οι απεικονίσεις του Κερνούνου είναι εντυπωσιακά απαράλλαχτες σε όλο τον Κελτικό πολιτισμό. Το πιο διακριτό χαρακτηριστικό του είναι τα κέρατα ελαφιού, ενώ συνήθως εμφανίζεται σαν ώριμος άνδρας με μακρύ μαλλί και γενειάδα. Στο λαιμό του έχει περασμένο ένα κελτικό περιδέραιο που συμβολίζει υψηλή γενιά. Συνήθως απεικονίζεται καθιστός με σταυρωμένα τα πόδια του, ώστε πολλοί να θεωρούν ότι είναι σε στάση διαλογισμού ή σαμάνου, αν και μπορεί να προέρχεται από το γεγονός ότι οι Κέλτες κάθονταν οκλαδόν όταν πήγαιναν για κυνήγι.

Δίπλα του σχεδόν πάντοτε απεικονίζονται ζώα, ειδικά ένα αρσενικό ελάφι ή ένα ταύρο με μικρά κέρατα με ένα περιδέραιο τόρκεβας πάνω τους, όπως και επίσης ένα τέρας που φαίνεται να ανήκει σε αυτόν: ένα φίδι με κέρατα κριαριού. Κατά συνέπεια, πολλοί μελετητές τον αποκαλούν "Άρχοντα των Ζώων" ή και *Άρχοντα του Κυνηγιού".

== Πηγές ==
* [http://www.pantheon.org Encyclopedia Mythica]
* *Corpus Inscriptionum Latinarum* (CIL) volume 13, number 03026
* Nussbaum, Alan J. (1986) *Head and Horn in Indo-European'', Berlin, New York: Walter de Gruyter. ISBN 3-11-010449-0
*Мифы Народов Мира,Энциклопедия 2 (1992),второе издание.

## Εξωτερικοί σύνδεσμοι
* Το Καλντρόν του Γκούντεστραπ
* Απεικονίσεις του Κερνούνου

Κατηγορία:Κελτική μυθολογία
Κατηγορία:Θεότητες του κυνηγιού
Ομπέλιαϊ

Η **Ομπέλιαϊ** (λιθουανικά: *Obeliai* ) είναι κωμόπολη της Λιθουανίας. Έχει 1.335 κατοίκους. 

Η πόλη είναι χτισμένη δίπλα στη λίμνη *Ομπέλιαϊ*, σε περιοχή με πολλές λίμνες γνωστή σαν *μικρή Ελβετία* λόγω της φυσικής της ομορφιάς. Το 1957 αναγνωρίστηκε σαν κωμόπολη και στις 8 Αυγούστου 1993 ως πόλη. Η οικονομία της πόλης στηρίζεται στην παραγωγή και εξαγωγή μήλων. 

Τον Αύγουστο του 1941, όλοι οι εβραίοί κάτοικοι του Ομπέλιαϊ και απο τα γύρω χωριά , οδηγήθηκαν στο δάσος *Antanase* από τους Ναζί , αφού τους έβαλαν να σκάψουν μια μακριά τάφρο τους εκτέλεσαν και τους έθαψαν εκεί.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Βιέβις

Η **Βιέβις** (λιθουανικά: **Vievis**, πολωνικά: **Jewie**) είναι πόλη της Λιθουανίας. Έχει πληθυσμό 5.246 κατοίκους. Η πόλη βρίσκεται χτισμένη στις όχθες της λίμνης Βιέβις. Στα αξιοθέατα της πόλης συμπεριλαμβάνεται το *Γεωλογικό μουσείο Λιθουανίας*.

## Παραπομπές


## Εξωτερικοί σύνδεσμοι
*
*Ιστοσελίδα για το Γεωλογικό μουσείο Βιέβις  (Λιθουανικά)
*Ιστοσελίδα με την Ιστορία της πόλης (Λιθουανικά)

Κατηγορία:Πόλεις της Λιθουανίας
Προοπτική

Η λέξη **προοπτική** μπορεί να αναφέρεται στις εξής έννοιες:

*Προοπτική (σχέδιο)
*Προοπτική (γλώσσα)
*Προοπτική Α.Ε., εταιρεία διανομής κινηματογραφικών ταινιών
Ντάνου

Στην ιρλανδική μυθολογία, η **Ντάνου** ή **Ντάνα** ήταν η Μητέρα-θεά των Τουάθα ντε Ντανάν. Από αυτήν έχουν πάρει το όνομά τους, καθώς η ονομασία *Tuatha Dé Danann* σημαίνει "*Παιδιά της θεάς Ντάνου*". Είναι μητέρα του Ντάγκντα, αν και πολλές φορές αναφέρεται ως πατέρας της, του Ντίαν Κεχτ, του Όγκμα, του Λιρ, του Λουγ και πολλών άλλων. Λίγα ωστόσο είναι γνωστά για την ίδια σαν θεότητα. Είναι η αντίστοιχη **Dôn** των Ουαλών.

## Η θεά Ντάνου στην αρχαιότητα

Βάσει τοπωνυμίων, όπως οι ποταμοί Δούναβης (αρχ. *Δάνουβις*), Δνείστερος, Δνείπερος και Ντον, πιθανολογείται ότι η λατρεία της θεάς Ντάνου είχε εξαπλωθεί σε όλο τον Κελτικό κόσμο. Πράγματι, η ύπαρξη μιας ινδικής θεότητας, της Ντάνου, που είχε σχέση με το νερό κι ήταν μητέρα μιας φυλής με το όνομα Ντανάβας, μπορεί και να υποδεικνύει μια αρχαία πρωτοϊνδοευρωπαϊκή ρίζα της θεότητας αυτής. Το όνομα **dhanu* αρχικά φαίνεται να σήμαινε "γρήγορος, ταχύς".

Ο Ιορδάνης ποταμός, θα μπορούσε να προέρχεται και πάλι από το όνομα Ντάνου. (Ιορ - δάνης, Ιορ - ντάνης).

Κατηγορία:Κελτική μυθολογία
Μπραν

Ο Ιρλανδός **Μπραν μακ Λυρ** θεωρείται ασήμαντη προσωπικότητα στο Ιρλανδικό πάνθεο. Ωστόσο, ο αντίστοιχος **Μπραν αμπ Λυρ** (Bran ab Llyr) ή Μπραν ο ευλογημένος της αγγλοσαξωνικής μυθολογίας είναι ένας επικίνδυνος ήρωας. Είναι τεράστιος γίγαντας, τόσο υψηλός, ώστε κανένα ανάκτορο ή πλοίο δεν μπορεί να τον χωρέσει.

Αναφέρεται στους μύθους πως διάβηκε τη θάλασσα της Ιρλανδίας, για να πολεμήσει και να εξοντώσει έναν βασιλέα και τον στρατό του. Όταν ξάπλωνε πάνω στον ποταμό, το σώμα του χρησίμευε ως γέφυρα για ολόκληρο το στράτευμα.

Κατείχε μια μαγική χύτρα, καλντρόν, όπου ανάσταινε τους νεκρούς. Αρπιστής και μουσικός, θεωρείτο προστάτης των βάρδων. Είναι βασιλέας της κόλασης, που μάχεται για να προστατεύσει τους μαγικούς θησαυρούς του από τους γιους της Ντον, που θέλουν να τους αρπάξουν. Τραυματισμένος από δηλητηριασμένο βέλος δίνει εντολή να του κόψουν το κεφάλι, για να τελειώσει το μαρτύριό του. Η κεφαλή αυτή εξακολουθεί να μιλά κατά τα ογδόντα επτά χρόνια που διάρκεσε η μεταφορά του στον τόπο της ταφής του, έναν λόφο του Λονδίνου.

Η κομμένη κεφαλή του Μπραν, στραμμένη προς Νότο, προστάτευε το νησί από κάθε εισβολή. Ο βασιλιάς Αρθούρος είχε την απρονοησία να την "ξεθάψει", γεγονός που έκανε δυνατή τη σαξονική κατάκτηση.

Ο Μπραν αναφέρεται επίσης ως τολμηρός ταξιδιώτης, ο οποίος έπλεε προς τη Δύση μέχρι τις χώρες του Άλλου κόσμου. Είναι ο θαλασσοπόρος των μυστηριωδών περιοχών. Πρόκειται για μια παγανιστική θεότητα που αργότερα αγιοποιήθηκε και με το όνομα "Saint Brandan" μετατράπηκε στο πρόσωπο που εισήγαγε τον Χριστιανισμό στη Μεγάλη Βρεττανία.

## Παραπομπές


Κατηγορία:Κελτική μυθολογία
Βαρνιάι

Η **Βαρνιάι** (λιθ.: *Varniai*) είναι κωμόπολη της δυτικής Λιθουανίας. Έχει πληθυσμό 1.310 κατοίκους. 

Ιδρύθηκε τον 14ο αιώνα σαν οικισμός δίπλα στο κάστρο *Samogitian*. Ήταν έδρα καθολικού επισκόπου μέχρι τον 19ο αιώνα, όταν η πόλη καταλήφθηκε από τους Ρώσους. Η πρώτη εκκλησία χτίστηκε περίπου το 1414 - 1416, και το 1464 ο πρώτος καθεδρικός ναός. Στο Βαρνιάι λειτούργησε το πρώτο τυπογραφείο και τυπώθηκε το πρώτο βιβλίο στο μεγάλο δουκάτο της Λιθουανίας. Στο Βαρνιάι βρίσκεται και το ομώνυμο πάρκο, έκτασης 16.000 εκταρίων, μέσα στο οποίο υπάρχουν 6 λίμνες και αρχαιολογικοί χώροι. Υπάρχουν πολλά αμυντικά αναχώματα από την εποχή των σταυροφόρων, το μεγαλύτερο από τα οποία είναι 234 μέτρα ύψος. 

## Παραπομπές


## Εξωτερικοί σύνδεσμοι
*
*Ιστοσελίδα για το Βαρνιάι

Κατηγορία:Πόλεις της Λιθουανίας
Τοουτάτης

Ο **Τουτατής** (προφέρεται /towˈtaːtis/), ή **Τεουτάτες** ή **Τουτάτης**, έχει φυσιογνωμία αν όχι καλύτερα καθορισμένη στο γαλατικό πάνθεο, τουλάχιστον εντονότερη. Όπως φανερώνει το όνομά του, το οποίο προέρχεται από τις ρίζες των προ-κελτικών λέξεων *τούτα* (teuta-), που σημαίνει "φυλή - άνθρωποι" και *τάτο* (tato-) "πατέρας", ήταν ο "πατέρας του λαού", ο θεός της φυλής. Ο Ιούλιος Καίσαρας τον θεωρεί έναν από τους συχνότερα απαντώντες θεούς της Κελτικής-Γαλατικής μυθολογίας και τον εξομοιώνει με τον Άρη, τον Απόλλωνα και τον Ερμή. Θεωρείτο ο εθνικός θεός των Γαλατών και ήταν ταυτόχρονα ο πρόγονος και νομοθέτης τους αλλά και ο φρουρός, ο διαιτητής και ο υπερασπιστής των φυλών τους. Ο Λουκανός στο πρώτο βιβλίο του από το έργο «Φαρσάλια» αναφέρει τον Τεουτάτες, μαζί με τους Τάρανις και Έσους, παρατηρώντας μάλιστα πως για τον ευξευμενισμό τους απαιτούταν κάποια ανθρωποθυσία (Φαρσάλια, Βιβλίο 1ο 448-500). Ήταν πολύ υψηλή η θέση του στις καρδιές των Γαλατών και για αυτό χρησιμοποιούσαν το όνομα του για ορκιστούν. Δεν λατρευόταν μόνο σε κάποιες πόλεις, αλλά από το μεγαλύτερο ποσοστό των κελτών.

Φαίνεται πως το όνομα του Τεουτάτες/Τουτάτη έχει λιγότερο την αξία ενός κύριου και ατομικού ονόματος και περισσότερο την αξία ενός γενικού προσδιορισμού, που θα μπορούσε να αποδοθεί σε διάφορες θεότητες. Ο Τουτάτης λατρευόταν ειδικά στη Γαλατία και τη Ρωμαϊκή Βρετανία. Επιγραφικά ευρήματα από το τη μεγάλη Βρετανία τον αναφέρουν ως *Mars Toutatis*. Ίδια προσωνύμια βρέθηκαν επίσης στη Ρώμη.

Σύμφωνα με σχόλια του Λουκανού του 1ου αιώνα μ.Χ. συνδέεται με το ελληνικό θεό Ερμή. Υπάρχουν όμως και άλλα στοιχεία που έχουν βρεθεί στην Ρώμη που τον συνδέουν με τον Medurinis, αλλά και στην Αυστρία που τον συνδέουν με τον Mars Latobius και τον επικαλούνται για να τους βοηθήσει να κάνουν πράξη τους όρκους τους. Από τα στοιχεία που έχουν βρεθεί στη Βρετανική επικράτεια, ο **Teutates** συνδέεται με τον ρωμαϊκό θεό Mars, καθώς σε αναπαραστάσεις προς τιμήν του εμφανίζονται έφιπποι και πεζικάριοι στρατιώτες με εξάγωνες ασπίδες. Άλλα ονόματα με τα οποία είναι γνωστός είναι ως Albiorix (άρχοντας του κόσμου) και ως Caturix (άρχοντας της μάχης).

Στη Βρετανία στις περιοχές **Lincolnshire**, **Bedfordshire** και **Leicestershire** βρέθηκε ένας μεγάλος αριθμός δαχτυλιδιών με την επιγραφή ΤΟΤ που αναφερόταν στον Totates που αποτελούσε ένα ακόμη όνομα του Teutates. Αυτές οι πόλεις ήταν κοντά στην περιοχή **Corieltauvi** που αποτελούσε κατάκτηση της ρωμαϊκής αυτοκρατορίας.

Κατηγορία:Κελτική μυθολογία
Κατηγορία:Θεότητες του πολέμου
Ιπτάμενος άσος

Ο όρος **ιπτάμενος άσος** ή απλά **άσος** χρησιμοποιείται ως ημιεπίσημος τίτλος αναγνώρισης για έναν στρατιωτικό πιλότο που έχει καταρρίψει τουλάχιστον πέντε εχθρικά αεροσκάφη. Είναι ημιεπίσημος με την έννοια ότι αν και όλες οι πολεμικές αεροπορίες αναγνωρίζουν τους «άσους» τους, ο πιλότος δεν λαμβάνει (συνήθως) κάποιο αντίτιμο για αυτό του το κατόρθωμα.

Αν και ο αριθμός των πέντε αεροσκαφών μοιάζει μικρός αρχικά, οι γνώστες των αερομαχιών γνωρίζουν ότι είναι ιδιαίτερα δύσκολο να επιτευχθούν, ειδικά στην σημερινή εποχή. Υπήρξαν διάφορες προτάσεις να αυξηθεί ο αριθμός των καταρρίψεων που απαιτούνται για να θεωρείται κάποιος άσος, αλλά δεν βρήκαν απήχηση. Κυρίως όμως, ο αριθμός αυτός παραμένει συμβολικός αφού ο πρώτος που χαρακτηρίστηκε «άσος» ήταν ο Γάλλος Αντόλφ Πεγκού, ο οποίος είχε καταρρίψει πέντε εχθρικά αεροσκάφη όταν καταρρίφθηκε και σκοτώθηκε κατά τον Α΄ Παγκόσμιο Πόλεμο.

Οι ιπτάμενοι άσοι τείνουν να εξαφανιστούν σήμερα, αφού με την μείωση του αριθμού των αεροσκαφών και το υψηλό επίπεδο εκπαίδευσης των σημερινών πιλότων, το να ξεχωρίσει πραγματικά κάποιος για τις ικανότητές του είναι πολύ δύσκολο. Έτσι, ο τελευταίος Δυτικός «άσος» προήλθε από τον πόλεμο του Βιετνάμ, ενώ οι τελευταίοι γενικώς προήλθαν από τον Αραβο-Ισραηλινό πόλεμο του 1982. Ένας άσος, οποιασδήποτε αεροπορίας, τυχαίνει ιδιαίτερης εκτίμησης ακόμα και από τους αντιπάλους του. Είναι χαρακτηριστικό ότι ο «Κόκκινος Βαρώνος» Μάνφρεντ φον Ριχτχόφεν ετάφη με τιμές από τους Άγγλους όταν καταρρίφθηκε, ενώ η Γερμανική αεράμυνα, κατ' εντολή του Άντολφ Γκάλλαντ, άφησε να περάσει ανενόχλητο αγγλικό αεροσκάφος που μετέφερε προσθετικά πόδια για τον Ντάγκλας Μπάντερ, Άγγλο πιλότο που κρατούνταν αιχμάλωτος και ο οποίος είχε γίνει άσος όντας ανάπηρος.

Τα σκήπτρα στις καταρρίψεις αεροσκαφών κρατούν οι Γερμανοί πιλότοι του Β' Παγκόσμιου Πόλεμου. Αυτό οφείλεται εν μέρει στη συμμετοχή τους σε πολλές επιχειρήσεις αλλά και στις επιτυχίες τους στο Ανατολικό Μέτωπο, όπου υπήρχε πληθώρα στόχων και υπεροχή της Λουφτβάφε σε εξοπλισμό στα αρχικά στάδια του πολέμου.

## Διάσημοι άσοι

## Οι δέκα κορυφαίοι άσοι

*Σημείωση:* Η λίστα δεν περιλαμβάνει καταγραφές που δεν είναι επιβεβαιωμένες και καθολικά αποδεκτές.

## Ντοκιμαντέρ
* 

## Βιβλιογραφία
* Pierre Clostermann: *The Big Show. The Greatest Pilot's Story of World War II*. London: Weidenfeld & Nicolson 2004, ISBN 0-297-84619-1 (engl.)

Κατηγορία:Στρατιωτική αεροπορία
Κατηγορία:Πιλότοι
Βαμπαλνίνκας

Η **Βαμπαλνίνκας** (λιθ.: *Vabalninkas*) είναι κωμόπολη της Λιθουανίας. Έχει πληθυσμό 1.225 κατοίκους σύμφωνα με την απογραφή του 2006. Στη Βαμπαλνίνκα λειτουργεί αεροδρόμιο και αεροπορικό μουσείο. Η Βαμπαλνίνκα πρώτη φορά αναφέρεται το 1554 και βρίσκεται κοντά στα σύνορα με τη Λετονία. Αναγνωρίστηκε ως δήμος πρώτη φορά στις 26 Απριλίου 1792 και πάλι στις 8 Μαρτίου 1997. Κατά τον μεσαίωνα ή περιοχή ήταν η μεγαλύτερη παραγωγός και εξαγωγέας λιναριού. Στη Βαμπαλνίνκα γεννήθηκε ο Rabbi Eliezer Menachem Εβραίος μελετητής και Λιθουανός πολιτικός, και οι Monsignor Kazimieras Vasiliauskas και ο υπουργός παιδείας Konstantinas Sakenis.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Κουόπιο

thumb|right|200px|Το δημαρχείο του Κουόπιο.

Το **Κουόπιο** () είναι πόλη της κεντρικής Φινλανδίας. Έχει έκταση 2.317,24 τ.χλμ. εκ των οποίων τα 719,85 τ.χλμ. είναι νερό. Έχει 97.411 κατοίκους (2011) και είναι η 9η μεγαλύτερη πόλη της χώρας με πυκνότητα πληθυσμού 42 κάτοικοι/τ.χλμ. Περιβάλλεται από τη λίμνη Κάλαβεσι και απέχει 382 χιλιόμετρα από την πρωτεύουσα της Φινλανδίας, το Ελσίνκι.

Η ίδρυση της πόλης ανάγεται στο 1653, αλλά ως επίσημη ημερομηνία αναγνωρίζεται η 17η Νοεμβρίου 1775 όταν ο βασιλιάς Γουσταύος Γ' της Σουηδίας θέσπισε την αναγνώριση της πόλης.

## Προσωπικότητες του Κουόπιο
* Πάαβο Λίπονεν
* Μάρτι Αχτισάαρι

## Αδελφοποιημένες πόλεις

Το Κουόπιο έχει αδερφοποιηθεί με τις παρακάτω πόλεις:

*  Γκιορ, Ουγγαρία
*  Γουίνιπεγκ, Καναδάς
*  Κραϊόβα, Ρουμανία
*  Μιννεάπολις, ΗΠΑ
*  Μπεζανσόν, Γαλλία
*  Οπόλε, Πολωνία
*  Πιτκιαράντα, Ρωσία
*  Πσκοφ, Ρωσία
*  Γκέρα, Γερμανία
*  Τραπεζούντα, Τουρκία
*  Μπούντε, Νορβηγία
*  Κάστροπ-Ράουξελ, Γερμανία
*  Γιένσεπινγκ, Σουηδία
*  Σβέντμποργκ, Δανία

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Πανεπιστήμιο του Κουόπιο

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Ευφορβία

Η **ευφορβία** (επιστ. ***Euphorbia***) είναι μεγάλο γένος φυτών της οικογένειας των Ευφορβιοειδών (Euphorbiaceae), που αντιπροσωπεύονται στην Ελλάδα με περισσότερα από 40 είδη. Ιδιαίτερο χαρακτηριστικό των ευφορβιών αποτελεί η ταξιανθία τους που έχει σχήμα κυπέλλου γι'αυτό και ονομάζεται κυάθιο από την αρχαία ελληνική λέξη για το κύπελλο.

## Ευφορβίες που απαντώνται στην Ελλάδα
* *[[Euphorbia acanthothamnos]]*
* Ευφορβία η χαρακίας (*[[Euphorbia characias]]*)
* *[[Euphorbia cyparissias]]*
* Ευφορβία η δενδροειδής (*[[Euphorbia dendroides]]*)
* *[[Euphorbia exigua]]*
* *[[Euphorbia falcata]]*
* *[[Euphorbia helioscopia]]*
* *[[Euphorbia hernariifolia]]*
* Ευφορβία η μυρσινίτης (*[[Euphorbia myrsinites]])*
* *[[Euphorbia oblongata]]*
* Ευφορβία η παράλιος (*Euphorbia paralias*)
* Ευφορβία η πεπλίς (*Euphorbia peplis*)
* *[[Euphorbia peplus]]*
* *[[Euphorbia rechingeri]]*
* *[[Ευφορβία η διτταδενώδης|Euphorbia rigida]]*
* *[[Euphorbia sultan hassei]]*

## Άλλα γνωστά είδη είναι
* *[[Euphorbia ingens]]* (Ευφορβία η πελώρια)
* *[[Euphorbia obesa]]* (Ευφορβία η παχύσαρκη)
* *[[Euphorbia pulcherrima]] (*Ευφορβία η κομψοτάτη, Αλεξανδρινό ή Ποϊνσέτια)
* *[[Euphorbia resinifera]]* (Ευφορβία η ρητινοφόρος)
* *[[Euphorbia virosa]]* (Ευφορβία η τοξική)

## Εξωτερικοί σύνδεσμοι
* 

Κατηγορία:Αγριολούλουδα
Κατηγορία:Ευφορβιοειδή
Κατηγορία:Φαρμακευτικά φυτά
Κατηγορία:Δηλητηριώδη φυτά
Βαρκουτά

Η **Βoρκουτά** (ρωσ.: *Воркута*) είναι πόλη της Ρωσίας, βόρεια από τον αρκτικό κύκλο. Έχει 51.321 κατοίκους (στοιχεία 2022). Υπάγεται στη Δημοκρατία των Κόμι.

Το 1937 το καθεστώς σταλινιστών ολοκλήρωσε εδώ την εκκαθάριση της τροτσκιστικής αριστερής αντιπολίτευσης. Το 1941 η πόλη και το σύστημα στρατοπέδων καταναγκαστικής εργασίας που ήταν γύρω από την πόλη συνδέθηκε με τον υπόλοιπο κόσμο με  σιδηρόδρομο. Η Βαρκουτά έγινε πόλη στις 26 Νοεμβρίου 1943. Ήταν το μεγαλύτερο κέντρο στρατοπέδων Γκούλαγκ στην ευρωπαϊκή Ρωσία. Σήμερα λόγω της ιδιωτικοποίησης των ορυχείων και της διάλυσης της Σοβιετικής Ένωσης ο πληθυσμός της πόλης έχει συρρικνωθεί με ιδιαίτερα ταχείς ρυθμούς.

Η Βαρκουτά είναι η τέταρτη μεγαλύτερη πόλη βόρεια του Αρκτικού Κύκλου και η ανατολικότερη πόλη της Ευρώπης. Είναι επίσης η πιο κρύα πόλη σε όλη την Ευρώπη, με ρεκόρ ψυχρής θερμοκρασίας -52 °C.

## Παραπομπές


## Εξωτερικοί σύνδεσμοι
* 
* Η επίσημη ιστοσελίδα της Βαρκουτά  
* Η ιστοσελίδα του Δημάρχου της Βαρκουτά

Κατηγορία:Πόλεις της Δημοκρατίας των Κόμι
Μέθοδος πεπερασμένων στοιχείων

Η **μέθοδος πεπερασμένων στοιχείων** είναι μια αριθμητική μέθοδος (δηλ. μέθοδος υπολογισμού με χρήση Η/Υ) για τον υπολογισμό προσεγγιστικών λύσεων μερικών διαφορικών εξισώσεων.

Η αναλυτική λύση των εξισώσεων με τις οποίες περιγράφονται τα διάφορα τεχνικά προβλήματα είναι δυνατή μόνο σε ειδικές περιπτώσεις, όπου οι καταπονήσεις και τα γεωμετρικά σχήματα είναι πάρα πολύ απλά. Όμως, υπήρχε η ανάγκη να λυθούν και πιο σύνθετα προβλήματα και γι' αυτό το λόγο αναπτύχθηκαν διάφορες προσεγγιστικές μέθοδοι.

Μία τέτοια μέθοδος είναι και η μέθοδος των πεπερασμένων στοιχείων. Αυτή η μέθοδος είναι μεν προσεγγιστική, αλλά μπορεί να δώσει αξιόπιστα αποτελέσματα και έχει το πλεονέκτημα ότι μπορεί να εφαρμοστεί σε όλα τα προβλήματα. Το μειονέκτημά της είναι οι αυξημένες απαιτήσεις σε υπολογιστική ισχύ, ιδίως όταν εφαρμόζεται σε σύνθετα μοντέλα. Αυτό όμως το μειονέκτημα ξεπεράστηκε τα τελευταία χρόνια χάρη στη ραγδαία ανάπτυξη των υπολογιστών. Η επιτυχία αυτής της μεθόδου ήταν τόσο μεγάλη, που ακόμα και σήμερα χρησιμοποιείται στην έρευνα και στην βιομηχανία για τον υπολογισμό και τη μελέτη διάφορων κατασκευών.

Η μέθοδος των πεπερασμένων στοιχείων είναι μία εξέλιξη των μητρωϊκών μεθόδων αριθμητικής επίλυσης διαφορικών εξισώσεων και έγινε από διαφόρους σπουδαίους επιστήμονες όπως ο Ιωάννης Αργύρης, ο Ρέι Κλαφ, ο Βάλτερ Ριτζ, ο Μπόρις Γκαλέρκιν και άλλοι.

Για να εφαρμοστεί η μέθοδος των πεπερασμένων στοιχείων απαιτούνται τα εξής στάδια:
# Εισάγεται η γεωμετρία της κατασκευής σε ένα πρόγραμμα CAD και δημιουργείται το τρισδιάστατο μοντέλο.
# Χωρίζεται το μοντέλο σε πεπερασμένα στοιχεία και αφού ετοιμαστεί το πλέγμα επιλέγεται το είδος της επίλυσης και εισάγονται τα επιπλέον δεδομένα που απαιτούνται. Παραδείγματος χάριν, αν επιλεγεί να λυθεί το μοντέλο σε στατική καταπόνηση θα πρέπει να δοθούν τα δεδομένα για τις δυνάμεις και τις στηρίξεις. Αυτή η διαδικασία γίνεται με προγράμματα που αποκαλούνται pre processor.
# Όταν ετοιμαστούν τα δεδομένα για επίλυση, εισάγονται σε ένα πρόγραμμα το οποίο θα κάνει την επίλυση του προβλήματος. Τέτοιου είδους προγράμματα λέγονται solver και χρησιμοποιούν για τις επιλύσεις αριθμητικές μεθόδους.
# Όταν τελειώσει η επίλυση τα αποτελέσματα πρέπει να χρησιμοποιηθεί ένα πρόγραμμα, που αποκαλείται post processor, για να μπορέσει ο μελετητής να δει τα αποτελέσματα.

## Εξωτερικοί σύνδεσμοι

* Επίλυση 2D δικτυώματος με τη μέθοδο των πεπερασμένων στοιχείων
* σύνοψη εξαμηνιαίου μαθήματος εισαγωγής στη μέθοδο πεπερασμένων στοιχείων
* Βιβλίο με περιγραφή της μεθόδου στα ελληνικά
Υπολογιστική Μηχανική (Γ. Σταυρουλάκης,  Α. Μουράντοβα, Μ. Σταυρουλάκη, Πολυτεχνείο Κρήτης,  Εκδόσεις Κάλλιπος)

Κατηγορία:Διαφορικές εξισώσεις
Κατηγορία:Μηχανική συνεχούς μέσου
Μαρλέν Αγγελίδου

Η **Μαρλέν Αγγελίδου** (Αθήνα, 6 Σεπτεμβρίου 1978) είναι Ελληνοκύπρια τραγουδίστρια και ηθοποιός.

## Βιογραφικά στοιχεία
Γεννήθηκε στην Αθήνα ως Μαρία Ελένη Μανταλένα. Εργάστηκε στο μουσικό θέατρο του Λονδίνου. Το 1998, αναδείχθηκε δεύτερη με τον Άλεξ Παναγή στους προκριματικούς για την επιλογή του τραγουδιού που εκπροσώπησε την Κύπρο στον Διαγωνισμό Τραγουδιού Eurovision με το τραγούδι *Φτερουγίσματα*. Το 1999, στα προκριματικά της κυπριακής συμμετοχής για τον επόμενο Διαγωνισμό Τραγουδιού Eurovision, κατάφερε να προκριθεί και να εκπροσωπήσει την Κύπρο στον εν λόγω διαγωνισμό, με το τραγούδι "Θα' ναι έρωτας" σε σύνθεση Γ. Κάλλη. Στα προγνωστικά του διαδικτύου, η κυπριακή συμμετοχή ήταν φαβορί για να κερδίσει όλο το διαγωνισμό. Ωστόσο τερμάτισε στη προτελευταία θέση με μόνο 2 βαθμός, όλοι απο το Ηνωμένο Βασίλειο.

Το 2003, έλαβε μέρος στο ελληνικό διαγωνισμό ταλέντων Pop Stars, όπου κέρδισε την εκτίμηση των κριτών και αποτέλεσε ένα από τα πέντε μέλη του γυναικείου συγκροτήματος Hi-5. Το συγκρότημα εξασφάλισε γρήγορα αναγνωρισιμότητα και τον ίδιο χρόνο κυκλοφόρησε το ομότιτλο ψηφιακό μουσικό δίσκο, το οποίο σύντομα έγινε χρυσό στην Ελλάδα. Τα πιο γνωστά τραγούδια του συγκροτήματος, ήταν "Ξέρω τι ζητάω", "Το τυχερό αστέρι" και "Γεννήθηκα ξανά". Το 2005, τα μέλη του συγκροτήματος αποφάσισαν να λύσουν την συνεργασία τους και ακολούθησαν διαφορετικές διαδρομές. Το ίδιο έτος, η Μαρλέν εντάχθηκε στο νεοιδρυθέν συγκρότημα *Dickens' Zoo*, ενώ την περίοδο 2005 με 2006, συμμετείχε στην παραγωγή του δίσκου του Γιώργου Τσαλίκη, "Πυρετός το Σαββατόβραδο".

## Παραπομπές


Κατηγορία:Κύπριες τραγουδίστριες
Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Κατηγορία:Ελληνίδες ηθοποιοί φωνής
Νουρ Χασαναλί

Ο **Νουρ Μοχάμεντ Χασαναλί** (*Noor Mohamed Hassanali* 13 Αυγούστου 1918 - 25 Αυγούστου 2006) ήταν Πρόεδρος του Τρινιντάντ και Τομπάγκο, από το 1987 ως το 1997. Ακολούθησε νομική καριέρα. Υπήρξε ο πρώτος ινδικής καταγωγής Πρόεδρος του Τρινιντάντ και Τομπάγκο και ο πρώτος Μουσουλμάνος Αρχηγός Κράτους σε χώρα της Αμερικής. Το 1989 έγινε αποτυχημένη απόπειρα δολοφονίας εναντίον του. Το 1992 επανεξελέγη πρόεδρος.

## Παραπομπές


## Εξωτερικοί σύνδεσμοι
* Σύντομη βιογραφία από το Nalis.
* Noor Hassanali: Trinidad's Living Legend – Nancy Graydon, *Border Lines*, University of Toronto; Fall 2003.
* Hassanalis 50th Anniversary – Angela Pidduck

Κατηγορία:Πρόεδροι του Τρινιντάντ και Τομπάγκο
Κατηγορία:Τρινιντιανοί δικαστικοί
Ελί Ντοτέ

Ο **Ελί Ντοτέ** (*Élie Doté*, 9 Ιουλίου 1948) είναι πολιτικός από την Κεντροαφρικανική Δημοκρατία. Υπήρξε πρωθυπουργός από το 2005 ως το 2008. Είναι παντρεμένος και πατέρας 6 παιδιών.

## Καριέρα
Γεννήθηκε στο Μπανγκί το 1948 και εργάστηκε στο Υπουργείο Γεωργίας και στην Αφρικανική Τράπεζα Ανάπτυξης (ADB). Στις 13 Ιουνίου 2005 διορίστηκε από τον Πρόεδρο Φρανσουά Μποζιζέ στην πρωθυπουργία. Το 2006 εκτός από πρωθυπουργός ανέλαβε και υπουργός Οικονομικών  σε κυβερνητικό ανασχηματισμό. Υπέβαλε την παραίτησή του στις 18 Ιανουαρίου του 2008 στον Πρόεδρο Μποζιζέ, ο οποίος και την έκανε αποδεκτή. Τον διαδέχθηκε στην πρωθυπουργία ο Φοστέν-Αρκάνζ Τουαντερά.

## Παραπομπές


Κατηγορία:Πρωθυπουργοί της Κεντροαφρικανικής Δημοκρατίας
Γεωδυναμική

Η **Γεωδυναμική** είναι κλάδος της Γεωλογίας που εξετάζει αφενός μεν τις δυνάμεις εκείνες που προκαλούν αλλοιώσεις στη μάζα και στη μορφή της Γης, αφετέρου δε και τα φαινόμενα που λαμβάνουν χώρα κατά την επίδραση αυτών των δυνάμεων.

Οι δυνάμεις αυτές καλούνται "Γήινες **ενδογενείς** δυνάμεις" όταν προέρχονται από το εσωτερικό της Γήινης σφαίρας οπότε και τα φαινόμενα αυτών καλούνται *ενδογενή* και σε "Γήινες **εξωγενείς** δυνάμεις" των οποίων τα φαινόμενα καλούνται *εξωγενή*. Για την εκδήλωση δε αυτών (αμφοτέρων) απαιτείται συνήθως η πάροδος μακρού χρονικού διαστήματος.

* "Γήινα ενδογενή φαινόμενα" είναι: οι ηφαιστειακές εκρήξεις και οι κινήσεις της λιθόσφαιρας (διακρινόμενες σε ορογενετικές και ηπειρογενετικές), ενώ
* "Γήινα εξωγενή φαινόμενα" είναι: οι γεωλογικές δράσεις της ατμόσφαιρας όπως η αιολική διάβρωση, (μεταφορά και εναπόθεση), των γλυκέων και θαλασσίων υδάτων (αποσάθρωση, διάλυση, μεταφορά και ιζηματογένεση) καθώς και προερχόμενα εκ του οργανικού κόσμου. Κυριότερα όμως εκ των παραπάνω εξωγενών είναι τα οφειλόμενα στη δράση του νερού είτε ως υγρού είτε ως στερεού όπως οι παγετώνες.

Ο κλάδος αυτός της Γεωλογίας είναι επίσης γνωστός και ως **Δυναμική γεωλογία**.

## Εξωτερικοί σύνδεσμοι
* 
* 

Κατηγορία:Γεωφυσική
Κατηγορία:Τεκτονικές πλάκες
Κατηγορία:Γεωδαισία
Δήμος Οιχαλίας (αποσαφήνιση)

Με την ονομασία **Δήμος  Οιχαλίας** έχουν υπάρξει οι εξής δήμοιτης Ελλάδας:
* ο δήμος Οιχαλίας του νομού Τρικάλων
* ο δήμος Οιχαλίας Μεσσηνίας παλιότερος δήμος του νομού Μεσσηνίας
* ο Δήμος Οιχαλίας Τρικάλων παλιότερος δήμος του νομού Τρικάλων

Κατηγορία:Αποσαφηνίσεις ελληνικών τοπωνυμίων